Sigurður Atli Jónsson , stjórnarformaður ILTA Investments og fyrrverandi forstjóri Kviku banka , hefur tekið sæti í stjórnum Arctic Green Energy á Íslandi og í Singapore . Arctic Green Energy , sem er leiðandi fyrirtæki á heimsvísu í endurnýjanlegri orku , á , starfrækir og þróar verkefni sem skila miklum umhverfislegum og fjárhagslegum ábata til viðskiptavina sinna og fjárfesta . Þetta kemur fram í tilkynningu en stærsta verkefni Arctic Green Energy er unnið í sameiningu með kínverska olíurisanum Sinopec . Samstarfsfélagið heitir Sinopec Green Energy og starfrækir stærstu jarðvarmahitaveitu í heimi . „ Á starfsferli mínum hef ég leitt þrjú fjármálafyrirtæki og tekið að mér fjölmörg krefjandi og gefandi verkefni . Það leikur þó enginn vafi á því að þetta nýjasta verkefni mitt er það mikilvægasta sem ég hef tekið að mér til þessa . Baráttan gegn loftmengun og loftslagsbreytingum verður aðeins háð alþjóðlega og með samvirkni byggðri á sérgreindum aðgerðum og snjöllum lausnum . Það er heiður að fá að tækifæri til að sigra þá baráttu með framúrskarandi fólki hjá Arctic Green Energy og Sinopec Green Energy , “ segir Sigurð Atli .